CELEX: 31993R1737
Language: hr
Date: 1993-06-24
Title: : Uredba Vijeća (EEZ) br. 1737/93 od 24. lipnja 1993. o sklapanju Sporazuma o ribarstvu i morskom okolišu između Europske ekonomske zajednice i Republike Islanda

04/Sv. 007
            
            
               HR
            
            
               Službeni list Europske unije
            
            
               14
            
         31993R1737
   
               L 161/1
            
            
               SLUŽBENI LIST EUROPSKE UNIJE
            
            
               24.06.1993.
            
         UREDBA VIJEĆA (EEZ) br. 1737/93
   od 24. lipnja 1993.
   o sklapanju Sporazuma o ribarstvu i morskom okolišu između Europske ekonomske zajednice i Republike Islanda
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da Sporazum u obliku razmjene pisama o ribarstvu između Europske ekonomske zajednice i Republike Islanda, potpisan 2. svibnja 1992., predviđa sklapanje Sporazuma o ribarstvu u najkraćem mogućem roku, a u svakom slučaju prije 31. prosinca 1992.;
   budući da su Zajednica i Republika Island pregovarali i parafirali Sporazum o odnosima u ribarstvu;
   budući da je u interesu Zajednice da odobri ovaj Sporazum,
   DONIJELO JE OVU UREDBU:
   Članak 1.
   Ovim se u ime Zajednice odobrava Sporazum o ribarstvu između Europske ekonomske zajednice i Republike Islanda.
   Tekst Sporazuma priložen je ovoj Uredbi.
   Članak 2.
   Ovim se ovlašćuje predsjednik Vijeća da odredi osobu ovlaštenu za potpisivanje Sporazuma u obliku razmjene pisama kako bi isti bio obvezujući za Zajednicu.
   Članak 3.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 24. lipnja 1993.
      
         
            Za Vijeće
         
         
            Predsjednik
         
         B. WESTH
      
   
   
      (1)  SL C 150, 31.5.1993.